|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise, upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 4608; F: +381 21 456 217ounz@vojvodina.gov.rs  |
|  | KLASA: 128-90-1096/2022-05-02 | DATUM: 11. 10. 2022. godine |

Na temelju članka 24. stavka 2. Pokrajinske skupštinske odluke o pokrajinskoj upravi („Službeni list APV“, broj: 37/2014, 54/2014 – dr. propis, 37/2016, 29/2017, 24/2019, 66/2020 i 38/2021) u vezi s člancima 11. i 23. stavkom 4. Pokrajinske skupštinske odluke o proračunu Autonomne Pokrajine Vojvodine za 2022. godinu („Službeni list APV“, broj: 54/2021, 7/2022 – rebalans i 37/2022 – rebalans), a u vezi sa Zaključkom Pokrajinske vlade klasa: 90-1079/2021 od 5. siječnja 2022. godine, i prijedloga za dodjelu nagrada po Natječaju za izbor uratka na temu „Vojvođanska harmonija“, klasa: 128-90-1096/2022-05-02 od 10. listopada 2022. godine, Natječajnog povjerenstva za razmatranje, vrednovanje i ocjenjivanje prijava na temelju Natječaja za izbor uratka na temu „Vojvođanska harmonija“, pokrajinski tajnik za obrazovanje, propise, upravu i nacionalne manjine – nacionalne zajednice, donosi

**RJEŠENJE**

**O DODJELI NAGRADA PO NATJEČAJU ZA IZBOR URATKA NA TEMU**

**„VOJVOĐANSKA HARMONIJA”**

**I.**

Na temelju Natječaja za izbor uratka na temu „Vojvođanska harmonija“, raspisanog dana 22. 9. 2022. godine pod klasom: 128-90-1096/2022-05, koji je objavljen u „Službenom listu AP Vojvodine“, broj: 41/2022, dana 28. 9. 2022. godine, nagrađuju se sljedeći podnositelji prijave:

|  |  |  |  |
| --- | --- | --- | --- |
| **Rangiranja** | **Škola** | **Mjesto** | **Nagrada** |
| 1. mjesto | Biskupska klasična gimnazija „Paulinum“ | Subotica | Edukativno putovanje, Republika Italija |
| 2. mjesto | Osnovna škola „Bratstvo jedinstvo“ | Belo Blato | Ekskurzija, Specijalni rezervat prirode „Obedska bara“ |

**II.**

Ovo rješenje o izboru nagrađenih uradaka objavljuje se na službenoj mrežnoj stranici Pokrajinskog tajništva.

**Obrazloženje**

Na temelju članka 24. stavka 2. Pokrajinske skupštinske odluke o pokrajinskoj upravi („Službeni list APV“, broj: 37/2014, 54/2014 – dr. propis, 37/2016, 29/2017, 24/2019, 66/2020 i 38/2021) u vezi s člancima 11. i 23. stavkom 4. Pokrajinske skupštinske odluke o proračunu Autonomne Pokrajine Vojvodine za 2022. godinu („Službeni list APV“, broj: 54/2021, 7/2022 – rebalans i 37/2022 – rebalans), a u vezi sa Zaključkom Pokrajinske vlade, klasa: 90-1079/2021 od 5. siječnja 2022. godine, Pokrajinsko tajništvo za obrazovanje, propise, upravu i nacionalne manjine – nacionalne zajednice je dana 22. 9. 2022. godine raspisalo Natječaj za izbor uratka na temu „Vojvođanska harmonija", pod klasom: 128-90-1096/2022-05.

Člankom 24. stavkom 2. Pokrajinske skupštinske odluke o pokrajinskoj upravi („Sl. list APV“, broj: 37/2014, 54/2014 – dr. propis, 37/2016, 29/2017, 24/2019, 66/2020 i 38/2021) pokrajinski tajnik predstavlja pokrajinsko tajništvo, organizira i osigurava obavljanje poslova na učinkovit način, donosi akta za koja je ovlašten, formira povjerenstva i radne skupine radi obavljanja složenijih poslova iz djelokruga tajništva i odlučuje o pravima, dužnostima i odgovornostima zaposlenika.

Natječajno povjerenstvo za razmatranje, vrednovanje i ocjenjivanje podnesenih prijava na Natječaj za izbor uratka na temu „Vojvođanska harmonija“, utemeljeno je rješenjem klasa: 128-90-1096/2022-05-01 od 7. 10. 2022. godine. Povjerenstvo je zasjedalo 10. 10. 2022. godine te je, nakon razmatranja i vrednovanja prijava na navedenom natječaju, utvrdilo listu vrednovanja, bodovanja i rangiranja prijavljenih uradaka i uputilo prijedlog pokrajinskom tajniku za donošenje konačnog rješenja o izboru nagrađenog uratka po Natječaju za izbor uratka na temu „Vojvođanska harmonija“.

Sukladno navedenome, pokrajinski tajnik za obrazovanje, propise, upravu i nacionalne manjine – nacionalne zajednice je prihvatio prijedlog Natječajnog povjerenstva za razmatranje, vrednovanje i ocjenjivanje podnesenih prijava na Natječaj za izbor uratka na temu „Vojvođanska harmonija“, i donio je rješenje kao u izreci.

Ovo rješenje je konačno.

 Pokrajinski tajnik

 Zsolt Szakállas, v.r.